Bíonn sé tábhachtach aon cháipéisí a choinneáil i ndáil le do ghearánsa. D’fhéadfaí go dteastódh na taifid sin uait ní ba dhéanaí má chaitheann tú do ghearánsa a thabhairt chuig údarás eile lena réiteach. Bíonn sé úsáideach freisin súil a choinneáil ar na céimeanna a ghlac tú chun aghaidh a thabhairt ar an ngearán seo. Is éard is brí leis an méid sin ná admhálacha nó comhdhuillí seice a choinneáil mar chruthúnas ceannaigh do na táirgí nó seirbhísí. Má bhíonn tú ag déanamh gearáin ar ghuthán, déan cinnte de go ndéanann tú taifead ar mhionsonraí na nglaonna. Is é sin, taifead a choimeád de na daoine ar labhair tú leo, an méid a n-aontaíodh air, srl. Más i scríbhinn atá do ghearánsa, coinnigh taifid faoin méid a scríobhann tú, seol fótachóipeanna d’admhálacha agus coinnigh na bunchóipeanna díobh.